ઇન્ટરનેશનલ ડેસ્કઃ પેરિસમાં રવિવારે બે બ્રિટિશ પર્યટકો સહિત સાત લોકો એક હુમલામાં ગંભીર રીતે ઘાયલ થયા છે. પોલીસ અને અન્ય સૂત્રોના જણાવ્યા અનુસાર, આ લોકો પર એક વ્યક્તિએ ચાકૂથી હુમલો કર્યો છે. જેના કારણે તેઓ અત્યંત ગંભીર રીતે ઘાયલ થયા છે. પોલીસે હુમલાખોરની ધરપકડ કરી લીધી છે. એવી પણ આશંકા વ્યક્ત કરવામાં આવી રહી છે કે, આ વ્યક્તિ અફઘાનિસ્તાનનો રહેવાસી છે. હાલ આ ઘટનાને આતંકી હુમલાની નજરે નથી જોવામાં આવી રહી.